open-index/open-wikipedia-markdown huggingface dataset:
Καμουφλάζ Αυτοπροσωπογραφία

Η **Αυτοπροσωπογραφία** είναι έργο του 1986 του Αμερικανού καλλιτέχνη Άντι Γουόρχολ.  Το πορτρέτο έχει στο προσκήνιο σχέδια-καμουφλάζ σε μαύρο φόντο.

## Ανάλυση
Ο Άντι Γουόρχολ έφτιαξε τον πίνακα *Αυτοπροσωπογραφία* μερικούς μήνες πριν τον θάνατό του, τον Φεβρουάριο του 1986.

Χρησιμοποίησε μια φωτογραφία πόλαροϊντ του σε συνδυασμό με ακρυλικό πολυμερικό χρώμα σε μεταξοτυπία, για να παράγει μια σειρά με μοτίβα καμουφλάζ πάνω στο πρόσωπο που περιβάλλεται από μαύρο χρώμα.

Το Μητροπολιτικό Μουσείο Τέχνης περιγράφει το έργο: «Ο Γουόρχολ εμφανίζεται ως μια στοιχειωμένη, εξωπραγματική μάσκα. Το κεφάλι του επιπλέει σε ένα σκοτεινό μαύρο κενό και το πρόσωπο και τα μαλλιά του είναι χλωμά σαν φάντασμα, καλυμμένα σε ένα μιλιταριστικό μοτίβο καμουφλάζ πράσινου, γκρι και μαύρου χρώματος. »

Υπάρχει μια αντίθεση μεταξύ του απρόσωπου μοτίβου καμουφλάζ, το οποίο παραπέμπει σε κίνδυνο και στον χαρακτήρα της παράδοσης των πορτρέτων, όπου υπάρχει άμεση επαφή με το θεατή αν και σε αυτή την περίπτωση γίνεται με ένα απατηλό προστατευτικό κάλυμμα. Οι διφορούμενες χρήσεις του καμουφλάζ που προκαλεί την προσοχή όταν εφαρμοστεί με μια σύγχρονη ματιά και αντίθετα της στρατιωτικής χρήσης, γοήτευαν τον Γουόρχολ.

Μια εκδοχή του έργου βρίσκεται στο Μουσείο Τέχνης της Φιλαδέλφειας με ροζ και φούξια χρώματα στο ίδιο μαύρο φόντο. Μια άλλη εκδοχή παρόμοια με εκείνη που φυλάσσονται στο Μουσείο Τέχνης της Φιλαδέλφεια αποτελεί μέρος της Εθνικής Πινακοθήκης της σύγχρονης συλλογής έργων τέχνης της Βικτώριας.

## Παραπομπές


## Εξωτερικοί σύνδεσμοι
* Εκδοχή που βρίσκεται στο Μουσείο Τέχνης της Φιλαδέλφειας 

Κατηγορία:Έργα ζωγραφικής του Άντι Γουόρχολ
Πεδίο Βολής Κρήτης

Το **Πεδίο Βολής Κρήτης** (Π.Β.Κ., αγγλικά: *NATO Missile Firing Installation*, **NAMFI**) είναι πεδίο βολής πυραύλων στον κόλπο της Σούδας, στη νήσο Κρήτη της Ελλάδας.

## Ιστορία
Το Πεδίο Βολής Κρήτης ιδρύθηκε το 1967 ως κέντρο εκπαίδευσης του NATO για Συστήματα Αεράμυνας και εκμεταλλεύεται τις καλές ατμοσφαιρικές συνθήκες όλο το χρόνο. Επί του παρόντος, το πεδίο βολής χρησιμοποιείται τακτικά από τις ένοπλες δυνάμεις της Ελλάδας, της Γερμανίας και της Ολλανδίας. Στο παρελθόν χρησιμοποιήθηκε επίσης από τη Δανία και τη Νορβηγία.

## Δραστηριότητες
Σήμερα το πεδίο βολής χρησιμοποιείται κυρίως για εκτοξεύσεις MIM-104 Patriot και MIM-23 Hawk, όπως και άλλων πυραύλων αέρος αέρος και εδάφους αέρος περιστασιακά. Δεδομένου ότι οι τροχιές των βλημάτων διασχίζουν πολυσύχναστες περιοχές, χρησιμοποιείται ένα σύστημα ραντάρ επιτήρησης αέρος και θαλάσσης για την επίλυση πιθανών συγκρούσεων.

## Έμβλημα
Το έμβλημα του Πεδίου Βολής Κρήτης αποτελείται από έναν πύραυλο MIM-14 Nike Hercules, το ζώο κρι-κρι σε κυκλικό πλαίσιο και το σήμα του NATO, επίσης σε κυκλικό πλαίσιο. Στην κορυφή του θυρεού υπάρχει το ρητό *ΑΚΡΙΒΕΙΑ ΤΑΧΥΤΗΣ*.

## Παραπομπές


## Εξωτερικοί σύνδεσμοι
* 

Κατηγορία:Περιφερειακή ενότητα Χανίων
Κατηγορία:Στρατιωτικές εγκαταστάσεις στην Ελλάδα
Νότια Σέτλαντ

Τα **Νότια Σέτλαντ** (αγγλικά: *South Shetland*), είναι αρχιπέλαγος που βρίσκεται περίπου 120 χιλιόμετρα βόρεια της Ανταρκτικής χερσονήσου της Ανταρκτικής με συνολική έκταση 3.687 τετραγωνικά χιλιόμετρα. Με τη Συνθήκη της Ανταρκτικής, το 1959, τα νησιά όπως και η Ανταρκτική θεωρούνται επιστημονική προστατευόμενη περιοχή, ελεύθερη για επιστημονική έρευνα και στην οποία απαγορεύεται κάθε στρατιωτική δράση.

Τα νησιά διεκδικούνται από το Ηνωμένο Βασίλειο από το 1908 και από το 1962 ως μέρος του Βρετανικού εδάφους της Ανταρκτικής. Επίσης διεκδικούνται από τη Χιλή (από το 1940, ως τμήμα της επαρχίας της Χιλιανής Ανταρκτικής Περιοχής) και από την Αργεντινή (από το 1943, ως μέρος της Ανταρκτικής της Αργεντινής, της επαρχίας της Γης του Πυρός).

Αρκετές χώρες διατηρούν ερευνητικούς σταθμούς στα νησιά. Οι περισσότεροι σταθμοί βρίσκονται στη νήσο Κινγκ Τζορτζ, και επωφελούνται από το αεροδρόμιο της Χιλιανής βάσης, Εδουάρδο Φρέι. Υπάρχουν δεκαέξι ερευνητικοί σταθμοί μέχρι σήμερα σε διάφορα μέρη των νησιών, με περισσότερους τους σταθμούς της Χιλής.

thumb|Τα Νότια Σέτλαντ και η Ανταρκτική χερσόνησος, φωτογραφία αστροναύτη 2011.


File:Cornwallis_Antarctica.jpg
File:Canoas_entre_el_hielo.jpg
File:Deception-Tourists.jpg
File:Collins_Harbor_100_9687.jpg


## Παραπομπές


## Εξωτερικοί σύνδεσμοι
* 

Κατηγορία:Νησιά της Ανταρκτικής
Ιωάννης Γκόλιας

O **Ιωάννης Γκόλιας** είναι Έλληνας πολιτικός μηχανικός και πανεπιστημιακός. Έχει διατελέσει πρύτανης του ΕΜΠ και δύο φορές υπηρεσιακός υπουργός (2015 και 2023).

## Βιογραφία
Σπούδασε πολιτικός μηχανικός στο Εθνικό Μετσόβιο Πολυτεχνείο, έκανε μεταπτυχιακές σπουδές στο Ιμπίριαλ Κόλετζ του Λονδίνου και εκπόνησε την διδακτορική του διατριβή στο Πανεπιστημιακό Κολέγιο του Λονδίνου.

Διδάσκει στο ΕΜΠ από το 1986 στον τομέα Μεταφορών και Συγκοινωνιακής Υποδομής του τμήματος Πολιτικών Μηχανικών. Το 2002 έγινε καθηγητής και από το 2009 ως το 2013 ήταν πρόεδρος του τμήματος. Από το 2013 ως το 2014 ήταν κοσμήτορας της σχολής Πολιτικών Μηχανικών του ΕΜΠ. Τον Ιούλιο του 2014 εξελέγη πρύτανης του ΕΜΠ και ανανέωσε τη θητεία του τον Οκτώβριο του 2015. Τον Ιούλιο του 2019 δήλωσε ότι δεν θα είναι ξανά υποψήφιος για τη θέση.

Το 2020 έγινε πρόεδρος του ΟΑΣΑ.

## Πολιτική σταδιοδρομία
Στην υπηρεσιακή κυβέρνηση της Βασιλικής Θάνου ήταν υπουργός Παραγωγικής Ανασυγκρότησης, Περιβάλλοντος και Ενέργειας.

Διετέλεσε μέλος της Επιτροπής Διαλόγου για τη Συνταγματική Αναθεώρηση.

Στην υπηρεσιακή κυβέρνηση του Ιωάννη Σαρμά ορίστηκε υπουργός Υποδομών και Μεταφορών.

## Παραπομπές


Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Μέλη Εθνικού Μετσόβιου Πολυτεχνείου
Κατηγορία:Έλληνες πολιτικοί μηχανικοί
Κατηγορία:Πρυτάνεις Ελληνικών Πανεπιστημίων
Κατηγορία:Έλληνες υπουργοί Παραγωγικής Ανασυγκρότησης, Περιβάλλοντος και Ενέργειας
Κατηγορία:Έλληνες υπουργοί Υποδομών και Μεταφορών
Χριστός Λασιθίου

Ο **Χριστός** είναι χωριό και έδρα ομώνυμης κοινότητας του Δήμου Ιεράπετρας, στην ανατολική Κρήτη. Είναι κτισμένος σε υψόμετρο 520 μέτρων στις νοτιοανατολικές πλαγιές της Δίκτης, σε απόσταση 28 χιλιομέτρων από την Ιεράπετρα. Δυτικά του Χριστού βρίσκεται το οροπέδιο του Σελάκανου.

## Ιστορικά στοιχεία
Ανάμεσα στον Χριστό και στις Μάλες, πάνω από το εκκλησάκι της Αγίας Παρασκευής, βρίσκεται η ακρόπολη της αρχαίας πόλης Μάλα. Ο Άρθουρ Έβανς εντόπισε λείψανα μυκηναϊκής οχύρωσης. Ο Χριστός πιθανόν δημιουργήθηκε κατά τη δεύτερη βυζαντινή περίοδο. Αναφέρεται από τον Φραντσέσκο Μπαρότσι το 1577 ως *Simi Christò* και υπαγόταν στην επαρχία Μπελβεντέρε-Ρίζου. Το 1583 αναφέρεται με την ίδια ονομασία στην απογραφή του Καστροφύλακα, όπου αναφέρεται ότι έχει 121 κατοίκους (Κ97) και το Φραντσέσκο Μπαζιλικάτα το 1630. Ο Καστροφύλακας αναφέρει ότι στην επαρχία Μπελβεντέρε βρίσκεται και η Μονή του Χριστού (*Monasterio di Christo*), αλλά η θέση της δεν είναι γνωστή. Στην τουρκική απογραφή του 1671 αναφέρεται ως *Hristu*, στην αιγυπτιακή απογραφή του 1834 ως Χριστός με 38 χριστιανικές και 1 τουρκική οικογένεια και στην απογραφή του 1881 ως Χριστός με 381 κατοίκους, όλοι χριστιανοί, και εντασσόταν στο δήμο Μουρνιών της επαρχίας Βιάννου.

Η πορεία του πληθυσμού του οικισμού σύμφωνα με τις απογραφές είναι η εξής:

## Διοικητικά στοιχεία
*Δείτε: *'Κοινότητα Χριστού**'

Ο Χριστός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Λακούδια, Μαθοκοτσανά και Σελάκανο αποτελούν την Κοινότητα Χριστού που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 έχει 64 κατοίκους.

## Υποδομή
Στον Χριστό υπάρχει κοινοτικό γραφείο, ελαιουργικός συνεταιρισμός και πρώην δημοτικό σχολείο. Στο χωριό λειτουργούν και καφενείο και ταβέρνα. Η στάση λεωφορείων του Χριστού εξυπηρετείται από γραμμή από/προς Ιεράπετρα.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Ο Παρθενώνας (πίνακας)

**Ο Παρθενώνας** είναι πίνακας του 1871 του Αμερικανού ζωγράφου Φρέντερικ Έντγουιν Τσερτς. Σήμερα, είναι μέρος της συλλογής του Μητροπολιτικού Μουσείου Τέχνης στη Νέα Υόρκη.

## Δείτε ακόμα
* Τέχνη το 1871
* Κατάλογος έργων του Φρέντερικ Έντγουιν Τσερτς
* Παρθενώνας

## Παραπομπές


Κατηγορία:Έργα ζωγραφικής του Φρέντερικ Έντγουιν Τσερτς
115 Πτέρυγα Μάχης

Η **115 Πτέρυγα Μάχης** (115 ΠΜ) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Η 115 ΠΜ εδρεύει στην Αεροπορική Βάση Σούδας στον κόλπο της Σούδας, ενώ τμήμα της χρησιμοποιούν οι δυνάμεις των ΗΠΑ.

## Ιστορία
Η ιστορία της ξεκινάει το 1958, με τη συγκρότηση της 115 Σμηναρχίας Μάχης. Έκτοτε έχει αναδιοργανωθεί ορισμένες φορές, σε συνδιασμό με την ανανέωση των αεροσκαφών.

## Έμβλημα
Κύριο στοιχείο του εμβλήματος της 115 Πτέρυγας Μάχης είναι ο Μινώταυρος, πλάσμα της αρχαιοελληνικής μυθολογίας. Στην κορυφή του θυρεού υπάρχει το ρητό *ΑΡΕΤΑ ΔΙΑ ΜΟΧΘΩΝ ΒΑΙΝΕΙ (Η αρετή επιτυγχάνεται με μόχθους)*. Το έμβλημα διαμορφώθηκε το 1979.

## Διάρθρωση
Η επιχειρησιακή διάρθρωση της 115 Πτέρυγας Μάχης είναι η εξής:

* 115 Πτέρυγα Μάχης (115 ΠΜ), με έδρα τη Σούδα
** 343 Μοίρα «Αστέρι»
** 340 Μοίρα «Αλεπού»
** Mοίρα Εκπαίδευσης Αέρος Εδάφους (ΜΕΑΕ)

## Παραπομπές


## Εξωτερικοί σύνδεσμοι
* 

Κατηγορία:Ελληνική Πολεμική Αεροπορία
Κατηγορία:Περιφερειακή ενότητα Χανίων
Σάρα Πόλσον

Η **Σάρα Κάθριν Πόλσον** (αγγλικά: *Sarah Catharine Paulson*, 17 Δεκεμβρίου 1974 - ) είναι Αμερικανίδα ηθοποιός. Μετά την έναρξη της καριέρας της στη σκηνή, πρωταγωνίστησε τη δεκαετία του 1990 στην τηλεοπτική σειρά *[[American Gothic (τηλεοπτική σειρά)|American Gothic]]* (1995–96) και *[[Jack & Jill (τηλεοπτική σειρά)|Jack & Jill]]* (1999–2001). Εμφανίστηκε αργότερα σε κωμικές ταινίες όπως *[[Αυτό που θέλουν οι γυναίκες]]* (2000) και *[[Κάτω ο έρωτας!]]* (2003), ενώ είχε δραματικούς ρόλους σε ταινίες όπως το *[[Μονοπάτια πολέμου]]* (2002) και Ο θρύλος της ''Μπέτι Πέιτζ'' (2005). Το 2006–2007, έπαιξε τον ρόλο της Χάριετ Χέιζ στην κωμικοδραματική σειρά του NBC *[[Studio 60 on the Sunset Strip]]* για την οποία έλαβε την πρώτη της υποψηφιότητα για Χρυσή Σφαίρα. Το 2008, πρωταγωνίστησε ως Έλεν Ντόλαν στο φιλμ νουάρ *The Spirit*.

Η Πόλσον έχει εμφανιστεί στο Μπροντγουεϊ στα έργα *[[Γυάλινος Κόσμος|Γυάλινος κόσμος]]* (2005) και *[[Collected Stories (θεατρικό έργο)|Collected Stories]]* (2010). Επίσης πρωταγωνίστησε σε μια σειρά από ανεξάρτητες ταινίες, και είχε ηγετικό ρόλο στη κωμική σειρά *[[Cupid (τηλεοπτικές σειρές)|Cupid]]* του ABC το 2009. Αργότερα πρωταγωνίστησε στο ανεξάρτητο δράμα *Μάρθα Μάρσι Μέι Μαρλίν* (2011) και έλαβε υποψηφιότητες για Βραβείο Έμμυ Ζώνης Υψηλής Τηλεθέασης και Χρυσή Σφαίρα για την απόδοσή της ως η Νικόλ Γουάλας στην ταινία *[[Η μεγάλη ανατροπή]]* (2012) του HBO. Πρωταγωνίστησε ως Μαίρη Επς το 2013 στο ιστορικό δράμα *[[12 χρόνια σκλάβος]]* και ως Άμπι Γκέρχαρντ το 2015 στο δράμα *[[Carol (ταινία)|Κάρολ]]*. Και οι δύο ταινίες προτάθηκαν για πολλαπλά Όσκαρ. Στις Χρυσές Σφαίρες του 2017 κέρδισε το βραβείο καλύτερης ηθοποιού για την τηλεοπτική σειρά *The People v. O. J. Simpson: American Crime Story*.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί θεάτρου
Κατηγορία:ΛΟΑΤ πρόσωπα από τις ΗΠΑ
Κατηγορία:Βραβευμένοι με Χρυσή Σφαίρα
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Νικητές βραβείου Tony
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμφιφυλόφιλες γυναίκες ηθοποιοί
Quantic Dream

Η **Quantic Dream SA** είναι εταιρεία ανάπτυξης βιντεοπαιχνιδιών με βάση το Παρίσι της Γαλλίας, που ιδρύθηκε στις 3 Ιουνίου του 1997. Η εταιρεία επίσης προσφέρει υπηρεσίες motion capture στη βιομηχανία του κινηματογράφου και των βιντεοπαιχνιδιών. Η εταιρεία είναι γνωστή για τα παιχνίδια που βασίζονται στη διαδραστική δραματική ιστορία, όπως το *[[Fahrenheit]]*.

## Βιντεοπαιχνίδια

## Παραπομπές


## Εξωτερικοί σύνδεσμοι

* Επίσημη ιστοσελίδα (γαλλικά)

Κατηγορία:Εταιρείες ανάπτυξης βιντεοπαιχνιδιών
Διοργανώσεις Ε.Π.Σ. Ημαθίας 2013–14

Για την **περίοδο 2013–14**, η Ένωση Ποδοσφαιρικών Σωματείων Ημαθίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ημαθίας.

Η πρωταθλήτρια ομάδα της ΕΠΣ Ημαθίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ημαθίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2013–14, δομή του πρωταθλήματος της Ε.Π.Σ. Ημαθίας είναι η εξής:

* Α1 Κατηγορία (16 ομάδες)
* Α2 Κατηγορία (22 ομάδες - 2 όμιλοι)
* Β΄ Κατηγορία (13 ομάδες)
* Γ΄ Κατηγορία (7 ομάδες)

Στην Α1 δήλωσαν συμμετοχή ωσόσο δε κατέβηκε στο πρωτάθλημα η Α.Ε. Αλεξάνδρειας. Στην Α2 δε δήλωσαν συμμετοχή 2 σύλλογοι, ο Αγροτικός Αστέρας Πλατέος, και ο Ολυμπιακός Λουτρού. 
### Α1 Κατηγορία
Πρωταθλήτης για το 2013-14 ήταν ο ΠΑΟΚ Αλεξάνδρειας που θα διεκδικήσει την επάνοδο σε εθνικές κατηγορίες μέσω του Ειδικό ερασιτεχνικό πρωτάθλημα ποδοσφαίρου 2014. Στην Α2 υποβιβάζεται οΑχιλλέας Νεοκάστρου,ο Απόλλων Αγίου Γεωργίου,ο Α.Σ. Νηρέας Βέροιας,ο Α.Σ. Νέας Γενεάς Νικομήδειας και τελευταία η Α.Ε. Αλεξάνδρειας ,επειδή δεν κατέβηκε στο πρωτάθλημα.

Πηγή: ΕΠΣ Ημαθίας
*Ο ΠΑΟΚ Αλεξάνδρειας έχει ποινή αφαίρεσης 5β.

### Α2 Κατηγορία
Οι 22 ομάδες χωρίστηκαν σε δυο ομίλους , οι δυο πρώτοι κάθε ομίλου ανεβαίνουν στην Α1 και οι τελευταίες υποβιβάζονται.
#### 1ος Όμιλος

#### 2ος Όμιλος

### Β΄ Κατηγορία
Με τη συμμετοχή 13 ομάδων διεξήχθη το πρωτάθλημα της Β΄ Κατηγορίας. Σύμφωνα με την προκήρυξη οι 4 πρώτες ανεβαίνουν στην Α2 και η τελευταία υποβιβάζεται στη Γ΄.

### Γ΄ Κατηγορία
Η κατηγορία απαρτίζεται από 7 συνολικά συλλόγους που  σε ένα όμιλο. Το πρωτάθλημα ξεκίνησε το Φεβρουάριο του 2014. Δύο ομάδες θα ανέβουν κατηγορία, έτσι μετά το τέλος της κανονικής περιόδου θα ανέβουν στη Β΄

Η τελική ενιαία κατάταξη ήταν:

Πηγή: SportsUp.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ημαθίας. Το κύπελλο της περιόδου 2015–16 κατέκτησε η ομάδα του ΠΑΟΚ Αλεξάνδρειας.https://web.archive.org/web/20171130082116/http://sportsup.gr/2014/03/05/paok-alexandrias-ae-kapsochoras-1-2-megali-anatropi-dinati-psichi/ sportsup.gr.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ημαθίας
Κατηγορία:Εγχώρια ποδοσφαιρικά πρωταθλήματα 2013-2014
Τζιανκάρλο Μινάρντι

Ο **Τζιανκάρλο Μινάρντι**(γεν. στη Φαέντσα της Ιταλίας στις 18 Σεπτεμβρίου του 1947) είναι Ιταλός επιχειρηματίας, ο οποίος το 1979 ίδρυσε την ομώνυμη ομάδα της Φόρμουλα 1.

Κατηγορία:Ιταλοί επιχειρηματίες
Σεισμοί στις Αλκυονίδες το 1981

Οι **σεισμοί στις [[Αλκυονίδες νήσοι|νήσους Αλκυονίδες]] το 1981** ήταν μια σεισμική ακολουθία, αποτελούμενη από τρεις κύριους σεισμούς, οι οποίοι σημειώθηκαν το διάστημα από 24 Φεβρουαρίου μέχρι 4 Μαρτίου 1981.  Το βράδυ της Τρίτης 24 Φεβρουαρίου 1981, στις 22:53, σημειώθηκε ο πρώτος σεισμός, ο οποίος είχε μέγεθος 6,7 Ρίχτερ και προκάλεσε μεγάλες καταστροφές σε Κόρινθο, Λουτράκι, Περαχώρα, Αγίους Θεοδώρους, Κινέτα, Πλαταιές, Καπαρέλλι, Μέγαρα, Νέα Πέραμο, Ελευσίνα, Μάνδρα, Ασπρόπυργο. Πολλοί βγήκαν στους δρόμους και πέρασαν τη νύχτα μέσα στα αυτοκίνητά τους. Λίγες ώρες αργότερα, στις 04:35 της Τετάρτης, ακολούθησε δεύτερος σεισμός, ο οποίος είχε μέγεθος 6,4 Ρίχτερ και προκάλεσε καταστροφές σε κτίσματα που είχαν πληγεί από τον πρώτο σεισμό. Έγινε αισθητός και στην Αθήνα. Την Τετάρτη 4 Μαρτίου στις 23:58 σημειώθηκε τρίτος σεισμός, με μέγεθος 6,3 Ρίχτερ. Από αυτόν οι μεγαλύτερες καταστροφές έγιναν στην Ανθούπολη Περιστερίου. Και οι τρεις σεισμοί είχαν μέγιστη ένταση IX (9) στην Κλίμακα Μερκάλι (με μέγιστο το 12), ήταν δηλαδή «πολύ καταστροφικοί» στην κλίμακα αυτή. Οι μετασεισμοί συνεχίστηκαν μέχρι και τα μέσα Σεπτεμβρίου του 1981.

Αλκυονίδες 1981
Κατηγορία:Καταστροφές στην Ελλάδα
Κατηγορία:Ιστορία της Κορίνθου
Αεροπορικό Απόσπασμα Ακτίου

Η **Μονάδα Υποστήριξης FOB AKTION (M.Y. FOB AKTION)** είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Η Μονάδα εδρεύει στο Άκτιο Αιτωλοακαρνανίας.

Στο χώρο της Μονάδας σταθμεύουν τα νατοϊκά αεροσκάφη έγκαιρης προειδοποίησης και ελέγχου *Boeing E-3 Sentry*.

## Ιστορία

* **1958**: Κατασκευή των πρώτων εγκαταστάσεων της Μονάδος.
* **1960**: Εγκαταστάθηκε το πρώτο Αεροπορικό Απόσπασμα Πρέβεζας.
* **1974**: Ιδρύθηκε η 131 ΣΜ με την 344 ΜΔΒ με αεροσκάφη F-84F.
* **1980**: Επιχειρησιακή και Διοικητική υπαγωγή στη Μονάδα του Αεροπορικού Αποσπάσματος Ιωαννίνων.
* **1981**: Κατασκευή των συγκροτημάτων για την υποστήριξη δραστηριοτήτων των Αφων Ε-3Α.
* **1985**: Ολοκλήρωση εγκαταστάσεων.
* **1986**: Περιοδικές επιχειρήσεις αεροσκαφών Ε-3 που κάλυπταν αποστολές ΝΑΤΟ.
* **2015**: Στις 21 Αυγούστου 2015, η Μονάδα μετασχηματίστηκε από 131 Σμηναρχία Μάχης σε Αεροπορικό Απόσπασμα Ακτίου.
* **2018:** Στις 4 Ιουλίου 2018, η Μονάδα μετασχηματίστηκε από Αεροπορικό Απόσπασμα Ακτίου σε Μονάδα Υποστήριξης FOB AKTION

## Έμβλημα
«***Aρχή του νικάν τό θαρρείν***»

(Για να νικήσεις πρέπει να έχεις θάρρος)

Aπό το Iστορικό βιβλίο ΠΛOYTAPXOY BIOI, στ. 8ος.

## Διάρθρωση
Η επιχειρησιακή διάρθρωση της Μονάδας Υποστήριξης FOB AKTION είναι η εξής:

* Μονάδας Υποστήριξης FOB AKTION, με έδρα το Άκτιο

## Αποστολή
Αποστολή της Μονάδος είναι η διατήρηση υψηλού βαθμού αποτελεσματικότητας, με κατάλληλη οργάνωση και Εκπαίδευση του Προσωπικού, καθώς και συντήρηση των μέσων και οχημάτων που διατίθενται ή μετασταθμεύουν σ’ αυτή, για ανάληψη και επιτυχή διεξαγωγή αεροπορικών επιχειρήσεων, οποτεδήποτε απαιτηθεί και σύμφωνα με τα ισχύοντα σχέδια.

## Παραπομπές


Κατηγορία:Ελληνική Πολεμική Αεροπορία
Κατηγορία:Περιφερειακή ενότητα Αιτωλοακαρνανίας
Φωσφοράνιο

[σύνδεσμος=[:en:File:Phosphorane.png|μικρογραφία|Δομή φωσφοράνιο με γενικό τύπο PR5.]]
Τα **φωσφοράνια** (πλήρης ονομασία κατά IUPAC **λ<sup>5</sup>-φωσφίνη**, αγγλικά: *phosphorane*) είναι μια σειρά ανόργανων και οργανικών χημικών ενώσεων, του πεντασθενούς φωσφόρου, με γενικό τύπο **PR<sub>5</sub>**. Το «μητρικό» υδρίδιο φωσφοράνιο (PH5) είναι (προς το παρόν) υποθετική ένωση, αλλά το πενταφαινυλοφωσφοράνιο (PhP5), είναι σταθερό.

Τα φωσφοράνια υιοθετούν μοριακή γεωμετρία τριγωνικής διπυραμίδας, που περιέχει δυο (2) «αξονικούς» και τρεις (3) «ισημερινούς» δεσμούς, με το άτομο του φωσφόρου στο κέντρο. Οι υπερσθενικοί δεσμοί περιγράφηκαν με την εμπλοκή και μη δεσμικών μοριακών τροχιακών, όπως ομοίως συμβαίνει και με το συγγενικό (δομικά) πενταφθοριούχο φωσφόρο (PF5).

Υπάρχουν και φωσφοράνια με γενικό τύπο **R<sub>3</sub>P=CR<sub>2</sub>**. Είναι πιο συνηθισμένα και πιο σημαντικά. Περιέχουν διπλό δεσμό φωσφόρου άνθρακα (P=C). Αυτές οι ενώσεις (δηλαδή τα φωσφοράνια με γενικό τύπο R3P=CR2) χρησιμοποιήθηκαν ως αντιδραστήρια στην αντίδραση Βίτινγκ (*Wittig reaction*). Παράδειγμα φωσφοράνιου με γενικό τύπο R3P=CR2 αποτελεί το μεθυλενοτριφαινυλοφωσφοράνιο (Ph3P=CH2). Τα φωσφοράνια (αυτά) υιοθετούν τετραεδρική μοριακή γεωμετρία, με το άτομο του φωσφόρου στο κέντρο και θεωρούνται, επίσης, ότι είναι μια από τις ταυτομερείς μορφές των υλιδίων (R3P+-−CR2). Π.χ:
[σύνδεσμος=[:en:File:Ph3P=CH2-ylid-phosphorane-resonance-2D.png|κέντρο|260x260εσ]]Τέλος, στα φωσφοράνια ταξινομούνται και ετεροκυκλικές ενώσεις, αν αυτές περιέχουν πεντασθενή φωσφόρο σε ετεροκυκλικό δακτύλιο.

## Δείτε επίσης
*Οργανικές ενώσεις με φωσφόρο
*Φωσφίνη

## Αναφορές


Κατηγορία:Φωσφίνες
116 Πτέρυγα Μάχης

Η **116 Πτέρυγα Μάχης** (116 ΠΜ) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Η 116 ΠΜ εδρεύει στην Αεροπορική Βάση Αράξου στον Άραξο.

## Ιστορία
Το Α/Δ Αράξου χρησιμοποιήθηκε για πρώτη φορά το 1936, ενώ ο διάδρομος το 1941 μπορούσε να δεχτεί αεροσκάφη. Το 1958, η μετατροπή του Α/Δ σε σύγχρονο, επέτρεψε την υποδοχή αεριωθούμενων Α/Φ. Η 116 Σμηναρχία Μάχης συγκροτήθηκε το 1962. Η μονάδα μετονομάστηκε σε 116 Πτέρυγα Μάχης το 1969.

## Έμβλημα
Το έμβλημα της 116 Πτέρυγας Μάχης αποτελείται από γεωμετρικά σχήματα. Στην κορυφή του θυρεού υπάρχει το ρητό *ΠΑΡΑ ΔΥΝΑΜIΝ ΤΟΛΜΗΤΑΙ* (τολμηροί πέραν των δυνάμεών μας).

## Διάρθρωση
Η επιχειρησιακή διάρθρωση της 116 Πτέρυγας Μάχης είναι η εξής:

* 116 Πτέρυγα Μάχης (116 ΠΜ), με έδρα τον Άραξο
** 335 Μοίρα «Τίγρης»
** 336 Μοίρα «Όλυμπος»

## Παραπομπές


Κατηγορία:Ελληνική Πολεμική Αεροπορία
Κατηγορία:Περιφερειακή ενότητα Αχαΐας
193 Μοίρα Πολλαπλών Εκτοξευτών Πυραύλων

Η **193 Μοίρα Πολλαπλών Εκτοξευτών Πυραύλων** (193 ΜΠΕΠ) είναι μονάδα πυροβολικού του Ελληνικού Στρατού. Η 193 ΜΠΕΠ υπάγεται στη Διοίκηση Πυροβολικού της 1ης Στρατιάς.

Η μονάδα διαθέτει εκτοξευτές του πυραυλικού συστήματος MLRS. Αξιοσημείωτο είναι ότι το 2009 πραγματοποιήθηκε πρότυπη άσκηση εξομοίωσης συνθηκών πραγματικής μάχης.

## Ιστορία
Η 193 Μοίρα Πολλαπλών Εκτοξευτών Πυραύλων συγκροτήθηκε το 1959 ως 193 Μοίρα Βαρέως Πυροβολικού με έδρα τη Λάρισα και πρώτο διοικητή τον Αντισυνταγματάρχη Μανωλαράκη και έδρα το στρατόπεδο Μπουγά στη Λάρισα. Το 1960 μετασταύθμευσε στο στρατόπεδο Καπετάν Άγρα στα Γιαννιτσά και ανέλαβε τακτικό πυρηνικό ρόλο. Το 1994 παρέλαβε τους πρώτους εκτοξευτές MLRS με διοικητή τον Αντισυνταγματάρχη (ΠΒ) Γεώργιο Φιλιπαίο. Το Μάρτιο του 1996 πραγματοποιήθηκε η πρώτη βολή με το πυραυλικό σύστημα MLRS. Έως το 2013, η 193 ΜΠΕΠ μαζί με τις 194 ΜΠΕΠ και 165 ΜΠΕΠ, συγκροτούσε το 1ο Σύνταγμα Πυροβολικού (1ο ΣΠΒ). Με την αναδιάρθρωση του Ελληνικού Στρατού το 2013, η 193 ΜΠΕΠ, όπως και οι υπόλοιπες μονάδες που συγκροτούσαν το 1ο ΣΠΒ, υπάγεται πλέον στη Διοίκηση Πυροβολικού της 1ης Στρατιάς (ΔΠΒ/1η Στρατιά).

## Έμβλημα
Το έμβλημα της 193 Μοίρας Πολλαπλών Εκτοξευτών Πυραύλων αποτελείται από ένα MLRS και Ήλιο της Βεργίνας με φόντο την ελληνική σημαία. Στην κορυφή του θυρεού υπάρχει το ρητό *ΑΜΕΣ ΔΕ Γ' ΕΣΣΟΜΕΣΘΑ ΠΟΛΛΩ ΚΑΡΡΟΝΕΣ* (Εμείς όμως θα γίνουμε καλύτεροι).

## Διάρθρωση
Η επιχειρησιακή διάρθρωση της 193 ΜΠΕΠ είναι η εξής:

* 193 ΜΠΕΠ
** A΄ Πυροβολαρχία - (Α/Π)
** B΄ Πυροβολαρχία - (Β/Π)
** Γ΄ Πυροβολαρχία - (Γ/Π)
** Πυροβολαρχία Διοικήσεως (Π/Δ)

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Στρατιωτικοί σχηματισμοί της Ελλάδας
Κατηγορία:Ελευθερούπολη
Αεροπορικό Απόσπασμα Χρυσούπολης

Το **Αεροπορικό Απόσπασμα Χρυσούπολης** (Α/Απ Χρυσούπολης) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Το Α/Απ Χρυσούπολης εδρεύει στο Αεροδρόμιο Μέγας Αλέξανδρος πλησίον της Χρυσούπολης.

## Ιστορία
Το 1947, με κονδύλια του Σχεδίου Μάρσαλ κατασκευάστηκε το Α/Δ Αμυγδαλεώνα. Εκεί εγκαταστάθηκε το «Αεροπορικό Απόσπασμα Καβάλας». Το 1985 η μονάδα μεταφέρθηκε στο νεόδμητο Α/Δ Χρυσούπολης και πήρε την ονομασία «Αεροπορικό Απόσπασμα Χρυσούπολης», διατηρώντας παράλληλα τη διοίκηση του Α/Δ Αμυγδαλεώνα.

## Έμβλημα
Το έμβλημα του Αεροπορικού Αποσπάσματος Χρυσούπολης αναπαριστά το άγαλμα του Μεγάλου Αλεξάνδρου στη Θεσσαλονίκη. Στην κορυφή του θυρεού υπάρχει το ρητό *...ΕΠΑΙΣΘΕ ΤΕ ΚΑΙ ΑΝΔΡΕΣ ΑΓΑΘΟΙ ΓΙΓΝΕΣΘΑΙ...* (ακολουθήστε με και θα γίνετε άνδρες γενναίοι).

## Διάρθρωση
Η επιχειρησιακή διάρθρωση του Αεροπορικού Αποσπάσματος Χρυσούπολης είναι η εξής:

* Αεροπορικό Απόσπασμα Χρυσούπολης (Α/Απ Χρυσούπολης)
** Α/Δ Χρυσούπολης
*** Α/Δ Αμυγδαλεώνα

## Παραπομπές


Κατηγορία:Ελληνική Πολεμική Αεροπορία
Κατηγορία:Περιφερειακή ενότητα Καβάλας
Νάρτα (Αλβανία)

thumb|280px|Πινακίδα 'Καλώς ήρθατε στη Νάρτα' στα αλβανικά, στα ελληνικά και στα αγγλικά.
μικρογραφία|Epire du Nord, with the Line of Florence Decision, 1914
Η **Νάρτα** (αλβανικά: *Narta ή Nartë*, ελληνικά: **Άρτα** ή **Παλαιοάρτα**)  είναι κωμόπολη στην Αλβανία και βρίσκεται στην περιφέρεια Αυλώνα. Το 2015 με την αλλαγή της τοπικής αυτοδιοίκησης εντάχθηκε στο δήμο Αυλώνα. Βρίσκεται στα βορειοδυτικά της πόλης του Αυλώνα (αλβ.  *Vlorë*).

Τόσο η Νάρτα όσο και η γειτονική Σβέρνιτσα κατοικούνται από μέλη της ελληνικής μειονότητας της Αλβανίας, και μιλάνε ένα βόρειο ιδίωμα  της Ελληνικής γλώσσας. Ένα από τα ντόπια έθιμα που προσελκύουν τουρισμό είναι μια τριήμερη γιορτή που γίνεται κάθε χρόνο.  Μια Ορθόδοξη εκκλησία βρίσκεται στο κέντρο του χωριού.

Στα πέριξ της περιοχής βρίσκονται πολλές αλυκές. Η τοπική λιμνοθάλασσα, που φιλοξενεί ένα ξεχωριστό οικοσύστημα, βρίσκεται στα βόρεια της κωμόπολης.

Το 1873 άνοιξε ένα ελληνικό σχολείο στο χωριό. Η ελληνική παιδεία επεκτάθηκε με το άνοιγμα σχολείου θηλέων και με νηπιαγωγείο το 1912. 

## Παραπομπές


Νάρτα
Ναρτα
Ανακατωσούρης

**Ανακατωσούρης**, **αλλοτριοπράγμων**, **παρεισδύων** ή **καλοθελητής** είναι κάποιος που ανακατεύεται στις υποθέσεις των άλλων.

Στην πρώιμη μελέτη του είδους που έγινε από τον Αρχαίο Έλληνα φιλόσοφο Θεόφραστο στο έργο του "Χαρακτήρες" αναφέρεται: «Στις προσφερόμενες υπηρεσίες του αλλοτριοπράγμωνα υπάρχει μεγάλο μέρος του επηρεασμού του συναισθήματος και λίγο της αποτελεσματικής βοήθειας.»

Η Σουζάνα Σεντλίβρα έγραψε ένα επιτυχημένο έργο, το *The Busie Body*, που παρουσιάστηκε για πρώτη φορά το 1709 και έχει αναβιώσει επανειλημμένα από τότε. Είναι μια φάρσα στην οποία ο ανακατωσούρης παρεμβαίνει στις ρομαντικές υποθέσεις των φίλων του και παρά το γεγονός ότι είναι καλοπροαίρετος, τους απογοητεύει. Ο χαρακτήρας του ανακατωσούρη ως κάποιου που «η κύρια ευχαρίστησή του είναι να γνωρίζει τις υποθέσεις όλων» ήταν τόσο δημοφιλής που έγινε τίτλος στο έργο "Marplot" που ακολούθησε. Το όνομα είναι μια παρονομασία των λέξεων - *mar* (καταστρέφω, φθείρω) / *plot* (σχεδιάζω). Και πέρασε στη γλώσσα ως ομώνυμο ή προσωποποίηση αυτού του τύπου.

Στο αγγλικό δίκαιο, το δόγμα της ενεργητικής νομιμοποιήσεως (*locus standi*) απαιτεί ότι ο ενάγων να έχει κάποια σχέση με το θέμα αμφισβήτησης. Σε δύο περιπτώσεις, το 1957 και το 1996, ο Λόρδος Ντένινγκ αποφάνθηκε ότι «Το δικαστήριο δεν θα λάβει υπόψη του έναν ανακατωσούρη ο οποίος παρεμβαίνει σε πράγματα που δεν τον αφορούν ...» Ομοίως, υπάρχει ένας μακροχρόνιος κανόνας κατά τον οποίο ένα πρόσωπο πρέπει να έχει ασφαλίσιμο ενδιαφέρον σε ένα ακίνητο ή πρόσωπο που επιθυμεί να ασφαλίσει.

## Δείτε ακόμα
*Ο δρόμος προς την κόλαση είναι στρωμένος με καλές προθέσεις

## Παραπομπές


Κατηγορία:Προσωπικότητα
Κατηγορία:Στερεότυπα
Τεχνολογική Παιδαγωγική Γνώση Περιεχομένου

**Τεχνολογική παιδαγωγική γνώση περιεχομένου** (**ΤΠΓΠ**) είναι ένα πλαίσιο για να κατανοήσει κάποιος και να περιγράψει τα είδη της γνώσης που πρέπει να κατέχει ο εκπαιδευτικός  για να διδάσκει  αποτελεσματικά σε ένα  περιβάλλον τεχνολογικά υποστηριζόμενης μάθησης.Οι  Mishra και Koehler πρόσθεσαν  την τεχνολογία ως βασικό  στοιχείο στην παιδαγωγική γνώση περιεχομένου (ΠΓΠ) του Lee Shulman.  Πρότειναν ότι η γνώση του περιεχομένου, η παιδαγωγική γνώση και η γνώση της τεχνολογίας   παρέχουν  ένα πλαίσιο για την ενσωμάτωση της τεχνολογίας στο αναλυτικό πρόγραμμα.
## Αναφορές



Κατηγορία:Εκπαίδευση
XX Τεθωρακισμένη Μεραρχία (Ελλάδα)

Η **20ή Τεθωρακισμένη Μεραρχία** (XX ΤΘΜ «Μακεδονία») αποτελεί μεραρχία του Ελληνικού Στρατού.

## Ιστορία
Η πρώτη προσπάθεια του Ελληνικού Στρατού για σχηματισμό τεθωρακισμένης/μηχανοκίνητης μεραρχίας ήταν η 19η Μηχανοκίνητη Μεραρχία στις αρχές του 1941, η οποία καταστράφηκε κατά τη διάρκεια της γερμανικής εισβολής στην Ελλάδα.

Οι προσπάθειες αυτές επαναλήφθηκαν μετά την Απελευθέρωση, με μηχανοκίνητες μονάδες που ιδρύθηκαν το 1945 και συμμετείχαν στον ελληνικό εμφύλιο πόλεμο του 1946–1949. Την ίδια περίοδο ήλθαν τα πρώτα άρματα μάχης στην Ελλάδα, τα βρετανική Centaur, τα οποία άρχισαν να χρησιμοποιούνται το 1947. Από το 1950, ο Ελληνικός Στρατός άρχισε να εισάγει M24 Chaffee και καταστροφείς αρμάτων M18 Hellcat.

Το 1954, η 9η Μεραρχία Πεζικού είχε μετατραπεί σε τεθωρακισμένη μεραρχία η οποία περιλάμβανε δύο Διοικήσεις Μάχης (ΔΜΑ). Λόγω της σοβαρής έλλειψης αρμάτων μάχης και τεθωρακισμένων οχημάτων, η μεραρχία ήταν τεθωρακισμένη μόνο κατ' όνομα.

Το 1956 η 9η Τεθωρακισμένη Μεραρχία μετονομάστηκε σε 20ή Τεθωρακισμένη Μεραρχία,

Με την άφιξη των πρώτων αρμάτων M47 Patton το 1957, συγκροτήθηκαν οι πρώτες Επιλαρχίες Μέσων Αρμάτων (ΕΜΑ) με 55 άρματα έκαστη.

Από το 1964, η μεραρχία άρχισε να λαμβάνει τα άρματα M48 Patton και τεθωρακισμένα οχήματα μεταφοράς προσωπικού M113, τα οποία άρχισαν να αντικαθιστούν το παλαιότερο υλικό.

## Έμβλημα
Το έμβλημα απεικονίζει έναν τοξοβόλο Κένταυρο. Το σώμα του αλόγου συμβολίζει το άρμα, ενώ το ανθρώπινο σώμα συμβολίζει τον αρματιστή. Στην κορυφή του θυρεού υπάρχει το ρητό *ΥΠΟ ΣΚΙΗ* (υπό σκιά). Η φράση αποδίδεται στον Σπαρτιάτη στρατιώτη Διηνέκη.

## Παραπομπές


## Εξωτερικοί σύνδεσμοι
* Γ.Ε.Σ.

Κατηγορία:Μεραρχίες της Ελλάδας
Κατηγορία:Καβάλα
Κατηγορία:Τεθωρακισμένες μεραρχίες
Λογιστής

Ένας **λογιστής** είναι ο άνθρωπος που ασχολείται επαγγελματικά με τη λογιστική, η οποία μετράει, αποκαλύπτει ή διασφαλίζει εκείνες τις οικονομικές πληροφορίες που βοηθούν τους διευθυντές, τους επενδυτές, τις φορολογικές αρχές και άλλους να αποφασίζουν σχετικά με την κατανομή των πόρων. 

Σε πολλές περιπτώσεις φορέων, η αξιολόγηση των οικονομικών αποτελεσμάτων στη λήξη της διαχειριστικής περιόδου γίνεται από επαγγελματίες ορκωτούς λογιστές, οι οποίοι πράττουν σύμφωνα με το νόμο και έχουν αποδείξει το φάσμα των ικανοτήτων τους και γνώσεων τους μέσω εξετάσεων πιστοποίησης για να λάβουν τον τίτλο του Ορκωτού Λογιστή. Ο επαγγελματίας λογιστής έχει ορισμένες αρμοδιότητες από το νόμο, όπως η δυνατότητα να πιστοποιεί τις οικονομικές καταστάσεις του εκάστοτε οικονομικού οργανισμού, και μπορεί να θεωρηθεί υπεύθυνος για αυτές, για οποιοδήποτε παράπτωμα που αυτές φέρουν. Λογιστές χωρίς εμπειρία μπορεί να απασχολούνται από έναν έμπειρο λογιστή, ή μπορεί να λειτουργούν ανεξάρτητοι.

## Εξωτερικοί σύνδεσμοι
* 
* 

Κατηγορία:Επαγγέλματα
Telltale Games

Η **Telltale, Incorporated**, υπό την εμπορική επωνυμία **Telltale Games**, είναι ανεξάρτητο αμερικάνικο στούντιο ανάπτυξης και έκδοσης βιντεοπαιχνιδιών, που ιδρύθηκε τον Ιούνιο του 2004 και βρίσκεται στο Σαν Ραφαέλ της Καλιφόρνια. Το στούντιο περιλαμβάνει σχεδιαστές πρώην εργαζόμενους της LucasArts. Το επιχειρηματικό του μοντέλο περιστρέφεται γύρω από τα παιχνίδια σε επεισόδια και την ψηφιακή διανομή, και είναι γνωστότερο για διάφορες σειρές βιντεοπαιχνιδιών περιπέτειας, βασισμένα σε δημοφιλή franchises. Μέχρι το 2015, το στούντιο απασχολούσε 240 εργαζόμενους.

## Βιντεοπαιχνίδια
### Ανάπτυξη

### Έκδοση

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Εταιρείες ανάπτυξης βιντεοπαιχνιδιών
Μουλέν Ρουζ: Λα Γκουλύ

Το **Μουλέν Ρουζ: Λα Γκουλύ** (*Moulin Rouge: La Goulue*) είναι αφίσα του Γάλλου καλλιτέχνη Ανρί ντε Τουλούζ-Λωτρέκ. Είναι μια έγχρωμη λιθογραφία από το 1891, πιθανόν εκτυπωμένη σε περίπου 3.000 αντίγραφα, διαφημίζοντας τις διάσημες χορεύτριες Λα Γκουλύ και Βαλεντίν "Χωρίς κόκαλα" καθώς και τη νέα Παρισινή αίθουσα χορού Μουλέν Ρουζ.  Αν και τα περισσότερα αντίγραφα ελήφθησαν ως διαφημιστικά πόστερ και χάθηκαν, τα διασωθέντα αντίγραφα βρίσκονται τώρα στην συλλογή του Μουσείου Τέχνης της Ινδιανάπολης και σε πολλούς άλλους οργανισμούς.

## Περιγραφή
Η *Μουλέν Ρουζ: Λα Γκουλύ* είναι μια τολμηρή λιθογραφία τεσσάρων χρωμάτων που απεικονίζει τη διάσημη χορεύτρια του χορού καν-καν Λα Γκουλύ καθώς και την ευλύγιστη παρτενέρ της Βαλεντίν "Χωρίς κόκαλα", που δημιουργήθηκε για να διαφημίσει το δημοφιλές γαλλικό κλαμπ, Μουλέν Ρουζ. Η παρουσία του κοινού έχει περιοριστεί με την απεικόνιση σιλουέτων, προκειμένου να επικεντρωθεί η προσοχή στις χορεύτριες και να επικαλεστεί την ιαπωνική τέχνη που ήταν τότε στη μόδα. Η τριπλή επανάληψη του ονόματος του κλαμπ εφιστά την προσοχή προς τα κάτω στο κεντρικό πρόσωπο της αφίσας, την ίδια την Λα Γκουλύ. Τα κάτασπρα μεσοφόρια της, που απεικονίζονται με λίγες γραμμές πάνω στο λευκό χαρτί, αποτελούν την επιτομή του τολμηρού απλοϊκού στυλ του Τουλούζ-Λωτρέκ, μια απότομη διακοπή από τις συνηθισμένες αφίσες με βαρύ κείμενο της εποχής.

## Ιστορικές πληροφορίες
Το Μουλέν Ρουζ είχε ανοίξει δύο χρόνια νωρίτερα, το 1889 και αμέσως καθιερώθηκε ως ορόσημο της Μονμάρτρης. Φημιζόταν για την ελαστικότητα των νεαρών χορευτριών του, τόσο σωματικά όσο και ηθικά. Οι αστυνομικοί έκαναν περιοδικούς ελέγχους για να διασφαλίσουν ότι όλες φορούσαν εσώρουχα. Ωστόσο, η αφίσα του *Jules Chéret* που διαφήμιζε τις απολαύσεις του κλαμπ ήταν σχετικά υποτονική και έτσι ο σκηνοθέτης Τσάρλς Ζίντλερ προσέλαβε τον νεαρό (μόλις 27 ετών) Τουλούζ-Λωτρέκ για να δημιουργήσει μια πιο ζωντανή αφίσα.

Αν και το *Μουλέν Ρουζ: Λα Γκουλύ* ήταν η πρώτη απόπειρα του Τουλούζ-Λωτρέκ στη λιθογραφία, η κατανόησή του για τις δυνατότητες του μέσου ήταν τόσο μεγάλη, που δημιούργησε άμεση αίσθηση. Τα 3000 αντίτυπα που μοιράστηκαν γύρω από το Παρίσι γοήτευσαν το κοινό με τον εντυπωσιακό σχεδιασμό τους, τα τολμηρά χρώματα και την πρωτοποριακή χρήση των σιλουέτων που είχαν ιαπωνική έμπνευση. Επίτηδες στοχευμένη στην χορεύτρια Λα Γκολουά της οποίας οι ενεργητικές κλωτσιές και η ακόρεστη όρεξή της την είχαν κάνει διάσημη, δίνοντας στην αφίσα πρόσθετη δημοσιότητα. Ωστόσο, η καλλιτεχνική δεξιότητα του Τουλούζ-Λωτρέκ ήταν αυτή που τον έκανε εν μια νυκτί αστέρι.

## Δείτε ακόμα
* Μετα-ιμπρεσιονισμός
* *[[Στο Μουλέν Ρουζ]]*

## Παραπομπές


## Εξωτερικοί σύνδεσμοι
*Ιστοσελίδα του Μουσείου Τέχνης της Ινδιανάπολης. 
*''Ο Τουλούζ-Λωτρέκ στο Μητροπολιτικό Μουσείο Τέχνης'', ένας πλήρης κατάλογος της έκθεσης από το Μητροπολιτικό Μουσείο Τέχνης που περιέχει πληροφορίες για το έργο: *Μουλέν Ρουζ: Λα Γκουλύ*

Κατηγορία:Έργα ζωγραφικής του Ανρί ντε Τουλούζ-Λωτρέκ
Μελανί Λοράν

Η **Μελανί Λοράν** (*Mélanie Laurent*, 21 Φεβρουαρίου 1983) είναι Γαλλίδα ηθοποιός και σκηνοθέτρια.

## Βιογραφία
Γεννήθηκε το 1983 στο Παρίσι από εβραϊκή οικογένεια. Το υποκριτικό της ταλέντο ανακάλυψε ο Ζεράρ Ντεπαρντιέ και ξεκίνησε να παίζει στον κινηματογράφο το 1999. Η πρώτη αναγνώριση ήρθε το 2007, όταν βραβεύτηκε με το Σεζάρ καλύτερης πρωτοεμφανιζόμενης ηθοποιού για τον ρόλο της στην ταινία *Είμαι καλά, μη σε νοιάζει*. Στη συνέχεια, πρωταγωνίστησε στην ταινία *[[Άδωξοι Μπάσταρδη]]* του Κουέντιν Ταραντίνο και κέρδισε μαζί με όλο το καστ το βραβείο Σωματείου Ηθοποιών. Το 2018 πρωταγωνίστησε στη ρομαντική κωμωδία εποχής *[[Καρδιοκατακτητής (ταινία)|Καρδιοκατακτητής]]* σε σκηνοθεσία Λωράν Τιράρ.

Εκτός από την υποκριτική, ασχολείται επαγγελματικά με τη σκηνοθεσία και είναι δημιουργός δύο ταινιών μεγάλου μήκους.

## Φιλμογραφία

## Παραπομπές


## Εξωτερικοί σύνδεσμοι
*Συνέντευξη στο Πρώτο Θέμα
*Άρθρο στο Βήμα

Κατηγορία:Γαλλίδες ηθοποιοί κινηματογράφου
Κατηγορία:Γαλλοεβραίοι
Κατηγορία:Βραβευμένοι με Σεζάρ
Κατηγορία:Γάλλοι σκηνοθέτες κινηματογράφου
Αρχαίο θέατρο της Δήλου

Το **αρχαίο θέατρο της [[Δήλος|Δήλου]]** άρχισε να οικοδομείται μετά το 314 π.Χ. και οι εργασίες ολοκληρώθηκαν 70 χρόνια αργότερα. Εγκαταλείφθηκε μετά την καταστροφή της Δήλου το 69 π.Χ.

Το μνημείο έχει την τριμερή διάρθρωση των ελληνιστικών θεάτρων, δηλαδή  αποτελείται από κοίλο,ορχήστρα και σκηνικό οικοδόμημα.

Το κοίλον του θεάτρου χωρίζεται σε δύο διαζώματα τα οποία αποτελούνται από βαθμίδες και στις οποίες είχαν τη δυνατότητα να καθίσουν περίπου 6.500 θεατές.Οι θεατές έφταναν από τις παρόδους, δηλαδή πλάγιες μεγάλες εισόδους στο επίπεδο της ορχήστρας ή από τις εισόδους στα άκρα του διαζώματος αλλά και από μια τρίτη είσοδο στο ψηλότερο σημείο του κοίλου. Σήμερα σώζονται σε καλή κατάσταση τα καθίσματα της προεδρίας τα οποία προορίζονταν για συγκεκριμένα άτομα.

Το κέντρο του θεάτρου αποτελεί η ημικυκλική ορχήστρα όπου έκλεινε με τη σκηνή και εκεί έπαιζε ο χορός. Η σκηνή ήταν οικοδόμημα ορθογώνιο, με τέσσερις εισόδους συνολικά και χρησίμευε ως αποδυτήριο. Μπροστά από τη σκηνή έχουμε το *προσκήνιον,* μια στοά με ύψος 2,67 μ.,εκεί έπαιζαν οι ηθοποιοί. Η πρόσβαση στην επίπεδη στέγη του προσκηνίου γινόταν από τρία ανοίγματα στον όροφο της σκηνής ή από μια εξωτερική ξύλινη σκάλα στη βόρεια στενή πλευρά. Δύο υπόγεια περάσματα συνέδεαν τη στοά του προσκηνίου με την ορχήστρα για τις μετακινήσεις των ηθοποιών, αφού δεν έπρεπε να γίνουν αντιληπτοί από το κοινό.

Εντυπωσιακή θα πρέπει να ήταν και η μεγάλη δεξαμενή του θεάτρου που είναι έργο του 3ου  αιώνα π.Χ. και στην οποία κατέληγαν τα νερά της βροχής από το κοίλον μέσα από  τον αγωγό  της ορχήστρας.  Η επιβλητική αυτή κατασκευή είχε μήκος 22,50 και πλάτος 6 μ. Ήταν χωρισμένη από μεγάλα τόξα με ωραία λιθοδομή, σε εννέα τμήματα.

Στο χώρο του θεάτρου σώζονται σήμερα λείψανα βωμών και ιερών, αφιερωμένων στον Διόνυσο, στον Ερμή, στον Πάνα, στην Άρτεμη Εκάτη αλλά και στον Απόλλωνα. Το θέατρο ήταν κατάλληλος τόπος για την ίδρυση τιμητικών αλλά και αναθηματικών αγαλμάτων. Τα περισσότερα από τα αναθήματα συνδέονταν με τα θεάματα που διεξάγονταν στο θέατρο. Κυρίως μπροστά από την κιονοστοιχία του προσκηνίου είχαν στηθεί πολλά τιμητικά αγάλματα, όπως ο χάλκινος ανδριάντας του αυλητή Σατύρου του Σάμιου που ανατέθηκε από το Δήμο των Δηλίων γύρω στο 200 π.Χ. Το άγαλμα αυτό σήμερα δεν σώζεται, σώζεται όμως η βάση του με ένα στέφανο και δύο τρίποδες.

## Υπάρχουσα κατάσταση
Σήμερα, επισκέψιμη είναι η ορχήστρα αλλά και η περιοχή γύρω από το θέατρο. Το κοίλον δεν σώζεται σε καθόλου καλή κατάσταση  και επομένως δεν είναι δυνατή η επισκεψιμότητα του. Σώζονται ελάχιστα τμήματα του σκηνικού οικοδομήματος και των εισόδων αλλά και ελάχιστα από τα εδώλια του μνημείου. Πολλά μαρμάρινα αρχιτεκτονικά μέλη βρίσκονται διάσπαρτα στη γύρω περιοχή.

## Ανασκαφές
Οι ανασκαφές του θεάτρου ξεκίνησαν το έτος 1882 από τη Γαλλική Αρχαιολογική Σχολή Αθηνών.

## Παραπομπές


Δηλος
Ανόρθωση Αμμοχώστου (πετοσφαίριση γυναικών)

Ο **Ανόρθωση Αμμοχώστου** είναι κυπριακή πετοσφαιρική ομάδα γυναικών. Αποτελεί τμήμα του σωματείου της Ανόρθωσης Αμμοχώστου. Έδρα της ομάδας είναι η Αίθουσα Σωτήρειο Γήπεδο στη Λευκωσία,Αγλατζία.

## Τίτλοι
* **[[Α΄ κατηγορία πετοσφαίρισης γυναικών Κύπρου|Πρωταθλήματα]]**: 2002, 2004, 2006, 2010, 2013, 2018,  2019
* **[[Κύπελλο Κύπρου (πετοσφαίριση γυναικών)|Κύπελλα]]**: 2004, 2008, 2009, 2010, 2012, 2013, 2019
* **[[Σούπερ Καπ Κύπρου (πετοσφαίριση γυναικών)|Σούπερ Καπ]]**: 1993, 1994, 2002, 2005, 2010, 2012, 2017, 2018, 2019
* **[[Πρωτάθλημα Νεανίδων Κύπρου (πετοσφαίριση)|Πρωταθλήματα νεανίδων]]**: 1992, 1993, 2011, 2012
* **[[Κύπελλο Νεανίδων Κύπρου (πετοσφαίριση)|Κύπελλα νεανίδων]]**: 1998
* **[[Πρωτάθλημα Κορασίδων Κύπρου (πετοσφαίριση)|Πρωταθλήματα κορασίδων]]**: 1991
* **[[Πρωτάθλημα Παγκορασίδων Κύπρου (πετοσφαίριση)|Πρωταθλήματα παγκορασίδων]]**: 1987, 1991, 1992, 2008

## Παραπομπές


## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.

## Δείτε επίσης
* Πετοσφαίριση στην Κύπρο

*
Κατηγορία:Πετοσφαιρικές ομάδες γυναικών Κύπρου
Παφιακός Σύλλογος Αθλοπαιδιών (πετοσφαίριση γυναικών)

Ο **Παφιακός Σύλλογος Αθλοπαιδιών** είναι μια κυπριακή πετοσφαιρική ομάδα γυναικών της Πάφου. Αγωνίζεται στην Α' κατηγορία.

## Διακρίσεις
* Β΄ Κατηγορία:
** Πρωταθλήτρια (1): 2017-18
***[[Κύπελλο Β΄ κατηγορίας Κύπρου (πετοσφαίριση γυναικών)|Κύπελλο Β΄ κατηγορίας]]:** 
**'''Κυπελλούχος (2):  2015-16, 2017-18

## Παραπομπές


## Πηγές
*Κυπριακή Ομοσπονδία Πετοσφαίρισης
*Επίσημη ιστοσελίδα Παφιακού

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις αθλητικών συλλόγων το 1979
Κατηγορία:Πετοσφαιρικές ομάδες γυναικών Κύπρου
Κατηγορία:Δήμος Πάφου
Ολυμπιάδα Νεάπολης (πετοσφαίριση ανδρών)

Η **Ολυμπιάδα Νέαπολης** (επίσημο όνομα: **Ένωσις Νέων Νεαπόλεως Κωνσταντίας «Η Ολυμπιάς»**) είναι κυπριακή πετοσφαιρική ομάδα ανδρών από τη Νεάπολη, συνοικία του Δήμου Λευκωσίας. Η Ολυμπιάδα ιδρύθηκε το 1951. Μετά την τουρκική εισβολή το 1974, η Νεάπολη είναι υπό τουρκική κατοχή με αποτέλεσμα η Ολυμπιάδα να εδρεύει στους Αγίους Ομολογητές, συνοικία του Δήμου Λευκωσίας.

Έδρα της ομάδας είναι η Κλειστή Αίθουσα Γυμνασίου Ακροπόλεως.

Χρώματα της ομάδας είναι το μαύρο και το άσπρο. 

## Ιστορία
Η Ολυμπιάδα αποτελεί ιδρυτικό μέλος της Κυπριακής Ομοσπονδίας Πετοσφαίρισης (ΚΟΠΕ). 

Η πετοσφαιρική ομάδα ανδρών ιδρύθηκε το Μάρτιο του 1974. Έχει αρκετές συμμετοχές στην Α΄ κατηγορία. Παρόλο που δεν έχει κάποια διάκριση στην ανώτατη κατηγορία, εντούτοις έχει κατακτήσει αρκετές φορές το πρωτάθλημα και το κύπελλο Β΄ κατηγορίας.

### Δεκαετία 2000-2009
Την περίοδο 2007-08 τερμάτισε στην τελευταία θέση του πρωταθλήματος Α΄ κατηγορίας και υποβιβάστηκε στη Β΄ κατηγορία. Την περίοδο 2008-09 δεν κατάφερε να κερδίσει την επιστροφή της στην Α΄ κατηγορία, κατάφερε ωστόσο να αναδειχθεί κυπελλούχος Β΄ κατηγορίας, κερδίζοντας στον τελικό την Αναγέννηση Δερύνειας.

Ο πίνακας που ακολουθεί παρουσιάζει την πορεία της Ολυμπιάδας στις διοργανώσεις της ΚΟΠΕ (για όσες περιόδους εντοπίστηκαν στοιχεία).




### Δεκαετία 2010-
Την περίοδο 2009-10 κατέκτησε το πρωτάθλημα Β΄ κατηγορίας, κερδίζοντας ταυτόχρονα και την άνοδο της στην Α΄ κατηγορία. Την περίοδο 2010-11 τερμάτισε στην τελευταία θέση και υποβιβάστηκε στη Β΄ κατηγορία. Κατέκτησε και πάλι το πρωτάθλημα Β΄ κατηγορίας την περίοδο 2011-12 και επέστρεψε στην Α΄ κατηγορία. Επιπρόσθετα, συμμετείχε στον τελικό του κυπέλλου Β΄ κατηγορίας χάνοντας το τρόπαιο από τον Άρη Λεμεσού.

Την περίοδο 2012-13 τερμάτισε στην τελευταία θέση της Α΄ κατηγορίας με αποτέλεσμα να υποβιβαστεί ξανά στη Β΄ κατηγορία. Την περίοδο 2013-14 κατέκτησε το κύπελλο Β΄ κατηγορίας κερδίζοντας στον τελικό τον Άρη Λεμεσού. Την περίοδο 2014-15 έφτασε και πάλι στον τελικό χάνοντας το τρόπαιο από την Ολυμπιάς Φρενάρου.



### Τίτλοι-Διακρίσεις
* Β΄ Κατηγορία:
** Πρωταθλήτρια (7): 1997, 2003, 2006, 2009, 2012, 2024, 2025

* Κύπελλο Β΄ Κατηγορίας:
** Κυπελλούχος (7): 1998, 2003,  2006, 2009, 2014, 2018, 2025

;Πρωταθλήματα υποδομής
* Πρωταθλήτρια εφήβων (1): 2004
* Κυπελλούχος εφήβων (1): 2001
* Πρωταθλήτρια παίδων (1): 2006
* Πρωταθλήτρια παμπαίδων (1): 2009

## Παραπομπές


## Δείτε επίσης
*Πετοσφαίριση στην Κύπρο

## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.

Κατηγορία:Πετοσφαιρικές ομάδες Κύπρου
Αναγέννηση Δερύνειας (πετοσφαίριση)

Με την ονομασία **Αναγέννηση Δερύνειας (πετοσφαίριση)** αυτή είναι γνωστά τα εξής:

** Αναγέννηση Δερύνειας (πετοσφαίριση ανδρών)
** Αναγέννηση Δερύνειας (πετοσφαίριση γυναικών)

Κατηγορία:Αποσαφηνίσεις ελληνικών τοπωνυμίων
Εθνικός Λατσιών (πετοσφαίριση ανδρών)

Ο **Εθνικός Λατσιών** είναι κυπριακή πετοσφαιρική ομάδα ανδρών με έδρα τα Λατσιά της επαρχίας Λευκωσίας. Χρώματα του συλλόγου είναι το μπλε και το άσπρο. 

## Ιστορία
Μέχρι την περίοδο 2014-15 η ομάδα συμμετείχε στο πρωτάθλημα Β΄ κατηγορίας. Την περίοδο αυτή κατάφερε να κατακτήσει το πρωτάθλημα και να προβιβαστεί στην Α΄ κατηγορία για πρώτη φορά στην ιστορία του.

### Περίοδος 2004-2009
Η ομάδα πετοσφαίρισης ανδρών του Εθνικού Λατσιών δημιουργήθηκε το 2004. Από το 2004 έως το 2009 συμμετείχε στη Β΄ κατηγορία. Ο πίνακας που ακολουθεί παρουσιάζει την πορεία του Εθνικού Λατσιών στις διοργανώσεις της ΚΟΠΕ (για όσες περιόδους εντοπίστηκαν στοιχεία).



### Δεκαετία 2010-
Τις περιόδους 2009-10 και 2010-11 πήρε άδεια μη συμμετοχής στο πρωτάθλημα. Την περίοδο 2014-15 κατέκτησε το πρωτάθλημα και προβιβάστηκε για πρώτη φορά στην ιστορία του στην Α΄ κατηγορία.



### Τίτλοι-Διακρίσεις
;Ανδρών
* Β΄ Κατηγορία:
** Πρωταθλήτρια (2): 2015, 2018
** Κυπελλούχος (1): 2026

;Παμπαίδες
* Πρωτάθλημα:
** Πρωταθλήτρια (2): 2004-05, 2009-10

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι
* Επίσημο blog του Εθνικού Λατσιών
* 

Κατηγορία:Πετοσφαιρικές ομάδες Κύπρου
Εθνικός Λατσιών (πετοσφαίριση γυναικών)

Ο **Εθνικός Λατσιών** είναι κυπριακή πετοσφαιρική ομάδα με έδρα τα Λατσιά της επαρχίας Λευκωσίας. Χρώματα του συλλόγου είναι το μπλε και το άσπρο. 

## Ιστορία
Η πετοσφαιρική ομάδα γυναικών συμμετείχε στο πρώτο πρωτάθλημα Β΄ κατηγορίας. Συνέχισε στη Β΄ κατηγορία τερματίζοντας στις χαμηλές θέσεις της βαθμολογίας.




### Δεκαετία 2010-
Τις περιόδους 2010-11 και 2011-12 δεν συμμετείχε στο πρωτάθλημα. Επέστρεψε την περίοδο 2012-13. Η ομάδα συνέχισε να τερματίζει στις χαμηλές θέσεις του βαθμολογικού πίνακα.




## Διακρίσεις
* Β΄ Κατηγορία:
** Πρωταθλήτρια (1): 2016-17

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι
* Επίσημο blog του Εθνικού Λατσιών
* 

Κατηγορία:Πετοσφαιρικές ομάδες γυναικών Κύπρου
Αναγέννηση Δερύνειας (πετοσφαίριση γυναικών)

Η **Αναγέννηση Δερύνειας** είναι κυπριακή πετοσφαιρική ομάδα γυναικών με έδρα τη Δερύνεια της επαρχίας Αμμοχώστου. Αποτελεί τμήμα του αθλητικού σωματείου Αναγέννηση Δερύνειας. Η πετοσφαιρική ομάδα γυναικών του σωματείου δημιουργήθηκε το 1978 και ανέστειλε τις δραστηριότητες της το 1989. Το 2007 επαναδραστηριοποιήθηκε. Έδρα της ομάδας είναι η Κλειστή Αίθουσα Αναγέννησης Δερύνειας στη Δερύνεια. Έχει κατακτήσει 1 φορά το πρωτάθλημα Β΄ κατηγορίας. Χρώματα της ομάδας είναι το πράσινο και το άσπρο.

## Ιστορία
Η γυναικεία ομάδα πετοσφαίρισης του σωματείου Αναγέννησης Δερύνειας συγκροτήθηκε το 1976 μετά από πρωτοβουλία του Βάσου Μιχαήλ. Στόχος ήταν να δοθεί ώθηση στα κορίτσια της Δερύνειας να αποκτήσουν μια υγιή ενασχόληση. Ο Βάσος Μιχαήλ ανέλαβε προπονητής της ομάδας έως το 1989 που αναστάλθηκαν οι δραστηριότητες της.

Το 2007 η ομάδα επαναδραστηριοποιήθηκε με πρόεδρο τον Μάριο Παντελή. Εκτός από την κύρια ομάδα, διαθέτει και ομάδες σε όλες τις αναπτυξιακές κατηγορίας (νεανίδες, κορασίδες, παγκορασίδες).

Η γυναικεία ομάδα συγκροτήθηκε το 2009 μετά από τη συμμετοχή των αναπτυξιακών ομάδων στο πρωτάθλημα για 2 συνεχόμενα έτη. Η ομάδα εντάχθηκε στη Β΄ κατηγορία 2009-10 στην οποία παρέμεινε για 7 συνεχόμενες περιόδους, τερματίζοντας 4 φορές στη δεύτερη θέση ενώ την περίοδο 2014-15 ήταν και φιναλίστ του κυπέλλου Β΄ κατηγορίας.

Την περίοδο 2015-16 κατέκτησε το πρωτάθλημα της Β΄ κατηγορίας και προβιβάστηκε στην Α΄ κατηγορία 2016-17.

Ο πίνακας που ακολουθεί παρουσιάζει την πορεία της Αναγέννησης στις διοργανώσεις της ΚΟΠΕ (για όσες περιόδους εντοπίστηκαν στοιχεία).




## Τίτλοι-Διακρίσεις
;Γυναικών
* Β΄ Κατηγορία:
** Πρωταθλήτρια (1): 2015-16

;Πρωταθλήματα υποδομής
* Πρωταθλήτρια παγκορασίδων (1): 1988

## Παραπομπές


## Πηγές
*

## Δείτε ακόμη
*Πετοσφαίριση στην Κύπρο

## Εξωτερικοί σύνδεσμοι
* 
* 
* Κανάλι στο Youtube
* 

Κατηγορία:Πετοσφαιρικές ομάδες γυναικών Κύπρου
Ολυμπιάδα Νεάπολης (πετοσφαίριση γυναικών)

Η **Ολυμπιάδα Νέαπολης** (επίσημο όνομα: **Ένωσις Νέων Νεαπόλεως Κωνσταντίας «Η Ολυμπιάς»**) είναι κυπριακή πετοσφαιρική ομάδα από τη Νεάπολη, συνοικία του Δήμου Λευκωσίας. Η Ολυμπιάδα ιδρύθηκε το 1951. Μετά την τουρκική εισβολή το 1974, η Νεάπολη είναι υπό τουρκική κατοχή με αποτέλεσμα η Ολυμπιάδα να εδρεύει στους Αγίους Ομολογητές, συνοικία του Δήμου Λευκωσίας.

Έδρα της ομάδας είναι η Κλειστή Αίθουσα Γυμνασίου Ακροπόλεως.

Χρώματα της ομάδας είναι το μαύρο και το άσπρο. 

## Ιστορία
Η Ολυμπιάδα αποτελεί ιδρυτικό μέλος της Κυπριακής Ομοσπονδίας Πετοσφαίρισης (ΚΟΠΕ). Η γυναικεία ομάδα της Ολυμπιάδας το 1992 κατέκτησε το πρωτάθλημα πετοσφαίρισης γυναικών στην Κύπρο, ενώ υπήρξε τέσσερεις φορές φιναλίστ στο κύπελλο.

Η πετοσφαιρική ομάδα γυναικών της Ολυμπιάδας ιδρύθηκε το 1976. Έχει αναδειχθεί πέντε φορές πρωταθλήτρια Κύπρου (1991-92, 2022-23, 2023-24, 2024-25, 2025-26) και τρεις κυπελλούχος Κύπρου (2022-23, 2023-24, 2024-25),   ενώ συμμετείχε άλλες τέσσερεις φορές στον τελικό του κυπέλλου (1986-87, 1987-88, 1990-91, 2021-22).Έχει κατακτήσει επίσης και 4 Σούπερ Καπ (2022,2023,2024,2025)

### Δεκαετία 2000-2009
Την περίοδο 2007-08 κατέκτησε το πρωτάθλημα Β΄ κατηγορίας, κερδίζοντας ταυτόχρονα και την άνοδο στην Α΄ κατηγορία. Επιπρόσθετα, κατέκτησε το κύπελλο Β΄ κατηγορίας κερδίζοντας στον τελικό τον Παφιακό.

Ο πίνακας που ακολουθεί παρουσιάζει την πορεία της Ολυμπιάδας στις διοργανώσεις της ΚΟΠΕ (για όσες περιόδους εντοπίστηκαν στοιχεία).




### Δεκαετία 2010-
Μέχρι την περίοδο 2013-14 συμμετείχε στην Α΄ κατηγορία, με πιο πετυχημένη πορεία την περίοδο 2010-11 όπου κατέκτησε την 4η θέση. Την περίοδο 2013-14 τερμάτισε στην τελευταία θέση και υποβιβάστηκε στη Β΄ κατηγορία. Την περίοδο 2014-15 κατέκτησε το πρωτάθλημα και παράλληλα την άνοδο της στην Α΄ κατηγορία. Την ίδια περίοδο κατέκτησε το κύπελλο Β΄ κατηγορίας κερδίζοντας στον τελικό την Αναγέννηση Δερύνειας.



## Τίτλοι-Διακρίσεις
* Α΄ Κατηγορία:
** Πρωταθλήτρια (5): 1992, 2023, 2024, 2025, 2026

* Κύπελλο Κύπρου:
** Κυπελλούχος (3): 2023, 2024, 2025
** Φιναλίστ (4): 1987, 1988, 1991, 2022

* Σούπερ Καπ:
** Νικήτρια (4): 2022, 2023, 2024, 2025

* Β΄ Κατηγορία:
** Πρωταθλήτρια (5): 2008, 2015

* Κύπελλο Β΄ Κατηγορίας:
** Κυπελλούχος (2): 2008, 2015

;Πρωταθλήματα υποδομής
* Πρωταθλήτρια νεανίδων (1): 1990
* Πρωταθλήτρια παγκορασίδων (1): 1989

## Παραπομπές


## Δείτε επίσης
*Πετοσφαίριση στην Κύπρο

## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.

Κατηγορία:Πετοσφαιρικές ομάδες γυναικών Κύπρου